2014-es Türkvíziós Dalfesztivál
A 2014-es Türkvíziós Dalfesztivál volt a második Türkvíziós Dalfesztivál, melynek a tatárföldi Kazán adott otthont. A pontos helyszín a TatNeft Arena volt. Az Eurovíziós Dalfesztivállal ellenben itt nem az előző évi győztes rendez. Az elődöntőre 2014. november 19-én, a döntőre november 21-én került sor. A 2013-as verseny az azeri Fərid Həsənov győzelmével zárult, aki a "Yaşa" című dalát adta elő Eskişehirben. A verseny az Eurovíziós Dalfesztiválhoz hasonló, annyi eltéréssel, hogy itt azok az országok, régiók vesznek részt, ahol nagy számban beszélik valamelyik török nyelvet, vagy ahol számottevő a török népesség.